hu hu hu hu hu hu hu hu hu hu hu hu hu hu hu hu hu hu hu hu en hu hu en uk en en ca pl ceb en fi en hu sk hu hu hu hu hu hu hu hu id hu hu hu hu hu hu hu hu hu hu hu hu ca hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en es en hu hu hu fr hu hu tr hu hu hu en en en en en en en en en en en en hu en en es hu hu hu hu hu hu hu hu en en en en en en en en en en en en hu fr vi hu hu hu hu hu en en en en en en en en hu hu hu hu hu hu hu hu hu hu hu hu
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
A „Piros” című lap ide irányít át. Hasonló címmel lásd még: Piros (település).
Ez a szócikk a színről szól. Hasonló címmel lásd még: Piros (keresztnév).
A vörös a szivárvány első színe, vagyis a fénytörés által legkevésbé eltérített látható fény színe. A három alapszín egyike.
A Manfred von Richthofen, „vörös báró” rekonstruált repülőgépe
A látható fény tartományán belül a vörösnek van a legnagyobb hullámhossza, 625-750 nm közötti. Fotokémiai hatása a vörös fénynek a legkisebb. Kiegészítő színe a vörös-zöld-kék színmodellben a kékeszöld vagy cián, Newton színkörében egyfajta zöld, Goethe színelméletében a kék.
A piros általában élénk, telített vörös, a rőt ezzel szemben inkább sötétebb, barnásabb árnyalatú, bordó. A telítetlen vörös a rózsaszín. Az enyhén kék felé hajló vörös a bíbor, a sárgával kevert a narancsvörös.
A vörös szót eredetileg arra használták, ami vértől volt piros, tehát véres. Csak később változott jelentése a maira, a piros szinonimájára.
Ugyanakkor a piros általában szelíd és kedves összefüggésekben szerepel. A piros labda ritkán vörös, a magyar zászló mindig piros-fehér-zöld, soha nem mondaná egy magyar ember vörös-fehér-zöldnek. A piros arc és a piros alma az egészségre és jókedvre utalnak. A húsvéti tojás is piros, még ha színe mélyvörös is.
5 Szépirodalmi és zeneművek, filmek, fiktív szereplők
Figyelmeztetés, tilalom, például közlekedési lámpa piros színe, a labdarúgásban a piros lap
Jelentőség, érték, például piros betűs ünnep, piros pont
Vér, tűz, izzás, szenvedély, ezzel kapcsolatban:
Szeretet, szerelem, például vörös szív
Erotika, például a piros lámpás házak = bordélyok
A nemiség, a libidó színe
Védelem, megóv a démonoktól, tűztől és egyéb veszélyektől
Termékenység jelképe, például a húsvéti piros tojás
Vörösbegy (Erithacus rubecula rubecula): rigószerű madár, begye rozsdavörös.
Vörösfenyő (Larix decidua): lombhullató fenyőféle; kérgének belső fele vöröses.
Vöröshagyma (Allium cepa): a liliomfélék családjába tartozó fűszer, zöldség.
Vöröskereszt, vörös félhold: nemzetközi segélyszervezetek.
Vörös zászló, vörös csillag: forradalmi jelképek, Vörös Csepel: munkásmozgalmi induló.
Vörös tér: Moszkva és Oroszország leghíresebb tere.
Vörös Hadsereg: Szovjet-Oroszország, illetve a Szovjetunió haderejének elnevezése 1918-tól 1946-ig. A magyar Tanácsköztársaság hadseregét is így nevezték. És a kínai kommunisták hadseregét is.
Kis vörös könyv: Mao Ce-tung „bestsellere”.
Kis vörös daloskönyv: az IWW munkásmozgalmi daloskönyve.
Vörös lista: a veszélyeztetett állat- és növényfajoknak Természetvédelmi Világszövetség (IUCN) által összeállított listája.
Vöröseltolódás: A tőlünk távolodó égitestek színképvonalainak elmozdulása a vörös szín felé.
Vöröspecsenye: kettesben játszott, a reflexeket fejlesztő gyerekjáték, bőrpírt eredményez.
Vörös posztó: a bikaviadalokon használt ingerlő eszköz, átvitt értelemben olyan dolog, esemény, amelynek látványa vak dühöt vált ki
Vörös Őrség a Magyarországi Tanácsköztársaság alatt működő rendvédelmi szerv
Vörös bolygó A Marsot nevezik így másképpen a bolygó felszíne miatt
Vörös csütörtök Az MSZDP sztrájkja Budapesten az általános választójogért 1907. október 10-én
Vörös péntek Az MSZDP sztrájkja Budapesten az általános választójogért 1905. szeptember 15-én
Vörös bársonyszék a politikai hatalom megtestesítője Magyarországon
Vörös szőnyeg a protokoll kiegészítő eleme a politikában és a díjátadókon, ami megtiszteltetést fejez ki annak számára, aki rajta lépked
Vörös főváros Több várost (Moszkvát, Budapestet, Zsujcsint) is így neveztek, ahol erős volt a kommunista befolyás
Vörös város Több várost is így neveztek Magyarországon, ahol erős volt a baloldali befolyás. Illetve Marrákest is így nevezik az arabok
Vörös malom A párizsi és pesti Moulin Rouge-t így is szokták nevezni magyarul
Vörös sapka a jakobinusok jelvénye a francia forradalomban
Vörössipkások: az 1848–49-es forradalom és szabadságharcban a 9. honvédzászlóalj kitűnt bátorságával, legénysége vörös sapkát viselt.
Vörösingesek: Giuseppe Garibaldi olasz szabadságharcosai
Vörös Khmerek: az 1960–70-es évek kambodzsai diktatúráját és tömegmészárlását végző kommunista szervezet.
Vörös Brigádok egy szélsőbaloldali terrorista csoport volt Olaszországban
Vörös Brigád magyarországi partizáncsoport neve
A vörös báró: Manfred von Richthofen, első világháborús vadászpilóta, „ász”, 80 légigyőzelemmel. Ezenkívül Horváth Edét, Burgert Róbertet is így nevezték a Kádár-korszakban.
A vörös gróf: Károlyi Mihály politikus, miniszterelnök, az első magyar köztársasági elnök.
A vörös grófnő: Károlyi Mihály politikus felesége, Andrássy Katinka ill. a róla készült film címe.
A vörös főhercegnő: Erzsébet Mária főhercegnő, Rudolf trónörökös szociáldemokratává lett leánya.
A vörös királyné: Wittelsbach Erzsébet belga királyné gúnyneve, a Szovjetunió iránti rokonszenve miatt.
Vilmos Ferenc József főherceg, az ukrán függetlenségi harc hőse.
Ali Hasszán Szalameh, az El-Fatah biztonsági főnöke, a müncheni merénylet tervezője.
Giorgio Napolitano olasz elnök (il principe rosso).
Vörös Erik (Eirikr inn Rauda, Erik Torvaldsson; 950?–1003/1004) viking hajós, Grönland felfedezője.
Barbarossa (vagyis rőtszakállú) Frigyes (I. Frigyes német-római császár)
II. (Vörös) Vilmos angol király
Szépirodalmi és zeneművek, filmek, fiktív szereplőkSzerkesztés
Vörösingesek: A Pál utcai fiúk ellenségei Molnár Ferenc regényében
A vörös Vaszics, Vöröskarom: Rejtő Jenő regényhősei.
A vörös postakocsi Krúdy Gyula regénye
A vörös malom Molnár Ferenc drámája, egyben musical Kocsák Tibor dalszövegére, Miklós Tibor zenéjére
Vörös Szonja (Red Sonia), amerikai kalandfilm-szereplő
Vörös Rébék: Arany János balladahőse
A skarlát betű: Nathaniel Hawthorne regénye
Vörös és fekete: Stendhal regénye
Vörös és fehér: Stendhal regénye
Vörös por 1932-ben készült, Victor Fleming rendezte film (ill. nevezték a filmet Vérvörös homoknak is
A vörös bolygó 2000-ben készült amerikai scifi.
az olimpiai zászlón a vörös karika jelképezi az amerikai kontinenst.
az angol labdarúgó-bajnokságban ismert vörös csapat a Liverpool FC és a Manchester United FC, utóbbiak beceneve „vörös ördögök”.
az olasz labdarúgó-bajnokságban piros-fekete (olaszul „rossonero”) az AC Milan színe.
a magyar labdarúgó-bajnokságban piros-fehér a Debreceni VSC és a Diósgyőri VTK színe, a Budapest Honvéd FC piros-fehér-fekete (korábban Kispest néven piros-fekete, Bp. Honvéd SE néven piros-fehér volt), piros-kék a Vasas SC, a Videoton FC és a Nyíregyháza Spartacus FC.
több csapatjátékban, például labdarúgásban a játékvezető piros lap felmutatásával jelzi a játékos kiállítását.
az autósportban a Gordon Bennett-kupa nyomán az olasz csapatok hagyományos színe a vörös, a Scuderia Ferrari mai napig használja.
autóversenyeken piros zászló jelzi a futam vagy edzés kényszerű félbeszakítását.
vízilabdában a kapusok piros sapkában játszanak.
atlétikai dobó- és ugrószámokban a versenybírók piros zászló felemelésével jelzik az érvénytelen kísérletet.
súlyemelésben a piros lámpa meggyújtása ugyancsak azt jelzi, hogy a bíró érvénytelennek minősítette a versenyző kísérletét.
vívásban az egyik fél érvényes találatát piros lámpa jelzi (a másikét zöld).
Kadmiumvörös: kadmium-szulfid és kadmium-szelenid, súlypáttal telítve, nagyon tartós, fényálló festék.
Kármin: állati eredetű, a bíbortetűből állítják elő. Nagyon szép vörös, de nem fényálló. Ma már csak élelmiszerszínezék; egyéb alkalmazásaiban szintetikus festékekkel helyettesítik.
Cinóber: kristályos higany-szulfid. Természetes változata a hegyi cinóber. A legélénkebb vörös, de nem túlságosan fényálló.
Vörös okker: nagyon ősi festékanyag, tulajdonképpen vas(III)-oxid. Az ókorban sinopia néven ismerték. Sárga okker hevítésével állítható elő.
Égetett siena (Terra di Siena): tüzes színű lazúrfesték. A természetes siena pörkölésével állítják elő.
Mínium: egyfajta ólom(II)-oxid. Már az ókorban ismerték, a kéziratok miniatúráit készítették vele, a festék nevéből ered maga a miniatúra szó is. Mint színezék nem fényálló, a levegőn megbarnul, de felületvédelemre kiváló. Nagyon mérgező.
Alizarin: már a rómaiak is használták. Sokáig festő buzérból, majd kőszénkátrányból állították elő. A festők krapplakk néven ismerik.
A lap eredeti címe: „https://hu.wikipedia.org/w/index.php?title=Vörös&oldid=24653403”
Utoljára szerkesztve 2022. február 4., 17:34-kor
A lap utolsó módosítása: 2022. február 4., 17:34
A lap szövege CC BY-SA 3.0 alatt érhető el, ha nincs külön jelölve.